**Viena pretendenta piemērošana iepirkumos pēc Publisko iepirkumu likuma Metadati**

**Datu apraksts**

Pasūtītāji, kuri piemēro Publisko iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās norāda noslēgto līgumu kopējās līgumcenas, iepirkumu veidu, līgumcenu slieksni, norāda, vai līgums ir saistīts ar projektu vai programmu, ko finansē Eiropas Savienības fondi, vai līgumu piešķir centralizēto iepirkumu institūcija, kā arī katrā iepirkumu daļā norāda saņemto piedāvājumu skaitu – cik pretendenti pieteikušies uz konkrēto daļu.

Lietotāji var iepazīties ar gada griezumā apkopotiem datiem par viena pretendenta īpatsvaru iepirkumos pēc daļu skaita un līgumsummas, sadalot tos pēc iepirkumu veida – būvdarbi, piegāde vai pakalpojums, kā arī apskatot centralizētos un Eiropas Savienības fondu iepirkumus un iedalot tos pēc līgumcenu sliekšņa. Dati apkopoti arī pēc galveno CPV kodu grupām, ar zaļu krāsu iekrāsojot zemu viena pretendenta īpatsvaru iepirkumos. Mainoties krāsu gammai uz sarkanu, viens pretendents iepirkumos parādās biežāk, kas nav pozitīva tendence.

Dati iegūti no Publikāciju vadības sistēmas.

Datos pēc rezultātu paziņojumu daļu skaita nav iekļauti līgumi vispārīgās vienošanās ietvaros, savukārt datos pēc kopējās līgumsummas nav iekļautas vispārīgās vienošanās un daļas, kurās uzvarētājs ir ekonomiskās grupas dalībnieks.

**Datu publicēšana**

Dati tīmekļvietnes sadaļā ***Iepirkumu dati*** *zem* ***Statistika/Aktuālie publikāciju dati / Publisko iepirkumu likums*** tiek atjaunoti reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Viena pretendenta īpatsvars iepirkumos pēc Publisko iepirkumu likuma | par 2022. gadu | 22.02.2023. |  |
| Viena pretendenta īpatsvars iepirkumos pēc Publisko iepirkumu likuma | par 2021. gadu |  | Skat. arhīvā |

**Dati sagatavoti:**

22.02.2023.

**Datu pieejamība**

Apkopotie dati ir pieejami, sākot no 2021. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un infografika).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* Paziņojums par līguma slēgšanas tiesību piešķiršanu, paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu, un informatīvs paziņojums par noslēgto līgumu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.)

**Atskaites periods**

Atskaites periods ir kalendārais gads.

**Klasifikācijas**

Statistikas rādītāji kopumā sagrupēti pēc iepirkumu veidiem atbilstoši nomenklatūras CPV (*Common Procurement Vocabulary*) klasifikatoram, kurš noteikts ar Komisijas Regulu (EK) Nr. 213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Gada griezumā iegūtie dati tiek sasummēti (paziņojumu daļu skaits un kopējā līgumcena EUR bez PVN) un aprēķināts īpatsvars. Tie sarindoti pēc iepirkumu veida un centralizēto un Eiropas Savienības fondu iepirkumos arī pēc līgumcenu sliekšņa (iepirkumi virs vai zem Eiropas Savienības līgumcenu sliekšņa).

**Konfidencialitāte**

Pasūtītāju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksā noteiktās saistības.

**Atbilstība**

Apkopotie pārskata dati atbilst lietotāju vajadzībām, jo tie nosaka publisko iepirkumu paziņojumu kopējos gada rādītājus.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi publicē apkopotos statistikas datus.

**Salīdzināmība**

Dati tiek salīdzināti trīs gadu griezumā.

**Datu precizēšana**

Attiecīgajiem statistikas datu rādītājiem no pasūtītāju puses nav paredzēta precizēšana. Nepieciešamības gadījumā Iepirkumu uzraudzības birojs var precizēt publicētos datus, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments | |
| Tālruņa numurs | 24556632 |

**Metadati pēdējo reizi atjaunoti**

22.02.2023.

**Saistītās tēmas**